[**NOBELOVA NAGRADA POTVRDA DA POVEĆANJE MINIMALCA NE VODI VEĆOJ NEZAPOSLENOSTI**](http://www.sindikat.rs/aktuelno.html)

*14. oktobar 2021.*

Ovogodišnja Nobelova nagrada za ekonomiju dodatno je razbila decenijama staru zabludu da povećanje minimalnih plata ide na teret radnih mesta.

Kanadski stručnjak za tržište rada Dejvid Kard, istraživač prestižnog Univerziteta u Kaliforniji (UCLA) je još početkom devedesetih dokazao da povećanje minimalne cene rada ne vodi nužno većoj nezaposlenosti. Za taj svoj rad je Kard odlikovan Nobelovom nagradom za ekonomiju.

Ovaj ugledni kanadski ekonomista nagradu deli sa američkim profesorom Džošuom Angristom sa Masačusetskog instituta za tehnologiju i Gvidom Imbensom, koji potiče iz Holandije, a radi na američkom Univerzitetu Stanford. Njih dvojica su nagrađena za „metodološki prilog analizi kauzaliteta".

Nagrada je dodeljena za istraživanje tokom 90-ih godina prošlog veka čime su empirijski pokazali da, ideja koju su proturali konzervativni ekonomisti kako veća minimalna plata znači manji broj radnih mesta, nije zasnovana na činjenicama.

„Ovi dobitnici Nobelove nagrade su demolirali nedokazanu, ali tako uticajnu teoriju da osiguranje dostojanstvene minimalne plate za radnike nekako povlači za sobom gubitak radnih mesta.

Oni koji su decenijama proturali tu mitsku teoriju i vlade i institucije koje su nametale istu teoriju, bez adekvatnih dokaza, odgovorni su za milione i milione ljudi koji su živeli i žive u siromaštvu.

Nagrada je teška optužnica za mnoge ekonomiste što je bilo potrebno trideset godina da se uvaže činjenice koje će nadjačati štetne i neutemeljene ideje. Sada kada je svetu potrebno istraživanje zasnovano na činjenicama i dokazima da se bori protiv globalne pandemije i ekonomija treba da se zasniva na činjeničnoj analizi, a ne na zlonamernim i ideološkim špekulacijama, koje su sakrivene iza legitimnog političkog saveta.

Osiguranje minimalnih plata kroz statutarne procese ili kolektivno pregovaranje je ključ za ukidanje siromaštva, promenu dugotrajnih trendova obaranja udela rada u dobiti, rast potražnje i izgradnju temelja za oporavak – sa radnim mestima, dostojanstvenim radom i otpornošću – u svetu koji odlikuje sve veća nejednakost“ – izjavila je Generalna sekretarka MKS-a, Šaran Barou.

 Info SSSS